KISKŐRÖS VÁROS POLGÁRMESTERE
ELŐTERJESZTÉS

(a Képviselő-testület 2012. november 14-i ülésére)

TÁRGY: TÓTH RENÁTA LAKÁSBÉRLETI SZERZŐDÉSÉNEK MEGHOSSZABBÍTÁSA
Kiskőrös Város Önkormányzata a Képviselő- testület 138/2008. számú határozata alapján, - a Város szakember-ellátottságának biztosítása, a pályakezdő fiatal szakemberek letelepítése érdekében - bérbe adta Tóth Renáta, Kiskőrös Város Önkormányzata Egészségügyi Szolgálata területi védőnője részére az Önkormányzat üzleti vagyonát képező, kiskőrösi 3140/A/3 hrsz-ú, természetben Kiskőrös, Petőfi S. út 3. szám I. emelet 1. ajtószám alatt lévő, 1 szoba összkomfortos, 37 m2 alapterületű lakást, 2008. november 28. napjától 2010. november 27. napjáig terjedő időtartamra, de legfeljebb az intézménynél fennálló munkaviszonya idejére.
A Képviselő- testület 97/2010. számú határozata alapján a bérlő lakásbérleti jogviszonya egy alkalommal, 2 éves időtartamra meghosszabbításra került.

Kiskőrös Város Önkormányzata Egészségügyi Szolgálata jogutódja az Egészségügyi és Gyermekjóléti Intézmény, melynek intézményvezetője dr. Kállayné Major Marina javasolta Tóth Renáta lakásbérleti jogviszonyának meghosszabbítását, tekintettel arra, hogy lakásproblémáját jelenleg más módon nem tudja megoldani. Kérelmét azzal indokolta, hogy saját tulajdonú ingatlan megvásárlását tervezi, de az ehhez szükséges anyagi fedezettel még nem rendelkezik.
A lakások és helyiségek bérletéről, elidegenítéséről, valamint a lakáscélú támogatásokról szóló 6/1994. (V.12.) 8.§ (3) bekezdése értelmében ,, A Képviselő-testület a lakásbérleti jogviszonyt – különösen indokolt esetben – legfeljebb két alkalommal, alkalmanként legfeljebb 2 évi időtartamra meghosszabbíthatja.”
Javasolom, hogy a Képviselő- testület a város szakember- ellátottságának biztosítása érdekében a nevezett ingatlanban Tóth Renáta lakásbérleti jogviszonyát a határozat mellékletét képező lakásbérleti szerződéstervezetben előírt módosításokkal, 1 éves időtartamra, 2012. november 28. napjától 2013. november 27. napjáig hosszabbítsa meg, de legfeljebb az Egészségügyi és Gyermekjóléti Intézménynél fennálló munkaviszonya időtartamára.
Kiskőrös, 2012. október 29.

Domonyi László sk.


polgármester

HATÁROZAT-TERVEZET

1. A Képviselő-testület Tóth Renáta lakásbérleti jogviszonyát - az Önkormányzat üzleti vagyonát képező, kiskőrösi 3140/A/3 hrsz-ú, természetben Kiskőrös, Petőfi S. út 3. szám I. emelet 1. ajtószám alatti, 1 szoba összkomfortos, 37 m2 alapterületű bérlakásra vonatkozóan - a Város szakember-ellátottságának biztosítása érdekében - 2012. november 28. napjától 2013. november 27. napjáig, de legfeljebb az Egészségügyi és Gyermekjóléti Intézménynél fennálló munkaviszonya időtartamára, a határozat mellékletét képező lakásbérleti szerződéstervezetben előírt feltételekkel meghosszabbítja.
2. A Képviselő-testület felhatalmazza a polgármestert a határozat mellékletét képező lakásbérleti szerződés II. számú módosításának aláírására.

Felelős:
polgármester

Határidő: 
2012. november 28.
1. számú melléklet a …/2012. számú Képviselő- testületi határozathoz

LAKÁSBÉRLETI SZERZŐDÉS
I. sz. módosítása
(tervezet)
amely létrejött egyrészről Kiskőrös Város Önkormányzata (6200 Kiskőrös, Petőfi tér1.), mint az ingatlan tulajdonosa, mint bérbeadó (a továbbiakban: Bérbeadó), másrészről Tóth Renáta (született: Eger, 1981. július 07.) 6200 Kiskőrös, Petőfi S. út 3. szám I. emelet 1. ajtószám alatti lakos, mint bérlő (a továbbiakban: Bérlő) a közöttük 2008. november 27. napján megkötött, és a 97/2010. számú Képviselő- testületi határozat alapján módosított lakásbérleti szerződést, az Önkormányzat üzleti vagyonát képező kiskőrösi 3140/A/3 hrsz-ú ingatlan tekintetében a Képviselő- testület ….../2012. számú határozata alapján közös megegyezéssel az alábbiak szerint módosítják:  
Szerződés 1. pontja helyébe a következő pont lép:

1. ,,Bérbeadó a Képviselő- testület 132/2008. számú határozata alapján rendeltetésszerű használatra alkalmas állapotban bérbe adja, Bérlő bérbe veszi Kiskőrös Város Önkormányzata tulajdonát képező kiskőrösi 3140/A/3 hrsz-ú, 37 m2 nagyságú, Kiskőrös, Petőfi S. út 3. szám I. emelet 1. ajtószám alatt lévő 1 szoba, 1 konyha, 1 előszoba, 1 fürdőszoba, 1 loggia helységekből álló összkomfortos lakást 2008. november 28. napjától 2010. november 27. napjáig, de legfeljebb a Kiskőrös Város Önkormányzata Egészségügyi Szolgálatánál fennálló munkaviszonya időtartamáig.

A lakásbérleti szerződés a 97/2010. számú Képviselő- testületi határozat alapján meghosszabbításra került.

Bérbeadó a Képviselő- testület …./2012. számú határozata alapján Bérlő lakásbérleti jogviszonyát - a Város szakember-ellátottságának biztosítása érdekében - 2012. november 28. napjától 2013. november 27. napjáig, de legfeljebb az Egészségügyi és Gyermekjóléti Intézménynél fennálló munkaviszonya időtartamára meghosszabbítja.”
Szerződés 4. pontja az alábbi szövegrésszel egészül ki:

4. ,,Bérlő a közüzemi szolgáltatások, közös költségek, lakásbiztosítás; hulladékszállítás valamint az egyéb terhek díjainak befizetését igazoló eredeti bizonylatokat a számlákon található fizetési határidőt követő hónap 15. és 20. napja között köteles a lakások üzemeltetőjének bemutatni. A lakások üzemeltetője a Kőröskom Kft. (6200 Kiskőrös, Petőfi Sándor út 108.; e-mail: info@koroskom.hu.; tel/fax:78/312-536). 

A bérleti díj, vagy a bérlemény használatával együtt járó költségek a szerződés 2. pontjában foglalt határidőig történő meg nem fizetése, valamint a fizetést igazoló bizonylatok be nem mutatása esetén Bérbeadó köteles Bérlőt - következményekre figyelmeztetéssel - a teljesítésre írásban felszólítani. Ha Bérlő a felszólításnak 8 napon belül nem tesz eleget, Bérbeadó 15 napon belül írásban felmondással élhet.”

A módosítás a szerződés egyéb rendelkezéseit nem érinti.

Jelen szerződést a szerződő felek elolvasás után, mint akaratukkal mindenben megegyezőt, helybenhagyólag írtak alá.

K i s k ő r ö s, 2012. november … 
Kiskőrös Város Önkormányzata,                                                   Tóth Renáta
mint bérbeadó képviseletében:                                
  bérlő
        Domonyi László                                                         

            polgármester                                                           

Ellenjegyzem:                                                              

                          dr. Csertő Gyula                                  

                                     jegyző







